জাতীয় আধুনিক শিল্পকলা চিত্রশালা

ন্যাশনাল গ্যালারি অফ মডার্ন আর্ট ( এনজিএমএ ) বা জাতীয় আধুনিক শিল্পকলা চিত্রশালা হলো ভারত সরকারের সংস্কৃতি মন্ত্রকের অধীনস্থ প্রধান শিল্পকলা চিত্রশালা । ভারত সরকার কর্তৃক ১৯৫৪ সালের ২৯শে মার্চ নয়াদিল্লির জয়পুর হাউসে প্রধান জাদুঘরটি প্রতিষ্ঠিত হয় এবং পরবর্তীকালে মুম্বাই ও বেঙ্গালুরুতে এর শাখা স্থাপিত হয়। ২০০০-এরও বেশি শিল্পীর ১৭,০০০-এর বেশি শিল্পকর্মের এই সংগ্রহে টমাস ড্যানিয়েল, রাজা রবিবর্মা, অবনীন্দ্রনাথ ঠাকুর, রবীন্দ্রনাথ ঠাকুর, গগনেন্দ্রনাথ ঠাকুর, নন্দলাল বসু, যামিনী রায়, অমৃতা শের-গিল প্রমুখ দেশীবিদেশী শিল্পীদের কাজ অন্তর্ভুক্ত রয়েছে। এখানে সংরক্ষিত প্রাচীনতম শিল্পকর্মগুলোর কয়েকটি ১৮৫৭ সালের। ১২,০০০ বর্গমিটার প্রদর্শনী স্থান সহ দিল্লি শাখাটি বিশ্বের অন্যতম বৃহত্তম আধুনিক শিল্পকলা জাদুঘর। ইতিহাস ১৯৩৮ সালে জাতীয় শিল্পকলা চিত্রশালার জন্য প্রথম প্রস্তাব করে এআইএফএসিএস নামক একটি দিল্লি-ভিত্তিক শিল্পী সংগঠন। অবনীন্দ্রনাথ ঠাকুরের দুই ছাত্র শিল্পী বরদা ও সারদা উকিল ১৯২৯ সালে প্রাথমিকভাবে দিল্লি ফাইন আর্টস সোসাইটি নামে এই সংগঠনটি নিবন্ধিত করেন।১৯৪৬ সালে, এই সংগঠন প্রথম আন্তর্জাতিক সমসাময়িক শিল্প প্রদর্শনীর আয়োজন করে যার মধ্যে আধুনিক ফরাসি এবং ইংরেজি শিল্পীদের চিত্রকর্মের পাশাপাশি মার্কিন শিল্পীদেরও ভাষ্কর্য ছিল। ঐ সময়েই প্রথম সর্বভারতীয় সম্মেলন সংঘটিত হয়, যেখানে এআইএফএসিএসকে কেন্দ্রীয় শিল্প সংস্থা হিসাবে নিয়োগের একটি প্রস্তাব পাস করা হয়েছিল। পরবর্তীকালে, শিল্পীদের মধ্যে একাধিক গোষ্ঠী গড়ে ওঠার কারণে এআইএফএসিএসের গুরুত্ব হ্রাস পায়। ১৯৪৮ সালে তৃতীয় সর্বভারতীয় শিল্প সম্মেলনে তৎকালীন বোম্বের নবগঠিত অল ইন্ডিয়া অ্যাসোসিয়েশন অফ ফাইন আর্টস কেন্দ্রীয় সংস্থা হিসাবে নিজেদের কর্তৃত্ব প্রতিষ্ঠা করে। ১৯৪৯ সালে কলকাতায় অনুষ্ঠিত শিল্প সম্মেলনে সরকার দৃশ্যশিল্প বিষয়ক এক শিল্পী ও সমালোচক সংঘকে আমন্ত্রণ জানায়—যাদের মধ্যে ছিলেন স্টেলা ক্রামরিশ, জি. ভেঙ্কটাচালাম, নন্দলাল বসু, যামিনী রায়, ও.সি. গাঙ্গুলী, অতুল বসু, জেমস এইচ. কাজিন্স এবং পার্সি ব্রাউন প্রমুখ—এবং জাতীয় জাদুঘর ও জাতীয় শিল্পশালার মতো শিল্প প্রতিষ্ঠান এবং সাধারণ মানুষের জন্য শিল্পের শিক্ষামূলক ভূমিকা বিষয়ে তাদের পরামর্শ চায়। চিত্রশালার বিষয়ে সেমিনারের অংশগ্রহণকারীরা ভিন্ন ভিন্ন প্রতিক্রিয়া ব্যক্ত করেন। ইতিহাসবিদ ডঃ নীহাররঞ্জন রায়ের মতো কেউ কেউ সরকারকে হস্তক্ষেপ করে প্রতিনিধিত্বমূলক উপদেষ্টা পরিষদ গঠন করতে উৎসাহিত করেছিলেন, অন্যদিকে দিল্লির ‘শিল্পী চক্র’র প্রতিষ্ঠাতা সদস্য ও শিল্পী বি সি সান্যালের মতো অন্যরা যুক্তি দিয়েছিলেন যে শিল্পীদের কাছ থেকে সরকারের এই উদ্যোগ কেড়ে নেওয়াটা অন্যায়। এখানে দ্রুত জাতীয় শিল্পকলা চিত্রশালা প্রতিষ্ঠা এবং জাতীয় জাদুঘরের উন্নতির, সেইসাথে ইউনেস্কোর সাথে সহযোগিতার জন্য ভারতীয় জাতীয় কমিশনের সংস্কৃতি বিষয়ক উপ-কমিশনের অংশ হিসাবে তিনটি আকাদেমি গঠনের জন্য একটি প্রস্তাব পাস হয়। ১৯৫৩ সালে এই সংগঠন নতুন ভবনে দ্বিতীয় আন্তর্জাতিক সমসাময়িক শিল্প প্রদর্শনীর আয়োজন করে, যাকে জাতীয় দৈনিক ' দ্য স্টেটসম্যান ' 'ভেনিস বিয়েন্নালের চেয়ে কোনো অংশে কম নয়' বলে বর্ণনা করেছিল। ১৯৫৪ সালে প্রধানমন্ত্রী জওহরলাল নেহরুর উপস্থিতিতে উপরাষ্ট্রপতি ডঃ এস রাধাকৃষ্ণন রাষ্ট্র-সমর্থিত এনজিএমএ আনুষ্ঠানিকভাবে উদ্বোধন করেন। হারমান গোয়েটজ (১৮৯৮–১৯৭৬), একজন প্রখ্যাত জার্মান শিল্প ইতিহাসবিদ, এখানকার প্রথম কিউরেটর হন। সময়ের সাথে সাথে এখানে শিল্প পুনরুদ্ধার পরিষেবা, শিল্প তথ্যসূত্র গ্রন্থাগার এবং ডকুমেন্টেশন সেন্টারের মতো নতুন সুবিধা যুক্ত হয়। সমসাময়িক ভাস্কর্যের একটি প্রদর্শনীর মাধ্যমে গ্যালারিটির উদ্বোধন হয়। এর পাশাপাশি এখানে প্রায় ২০০টি শিল্পকর্মের প্রাথমিক সংগ্রহও প্রদর্শন করা হতো, যার মধ্যে অমৃতা শের-গিল, রবীন্দ্রনাথ ঠাকুর, যামিনী রায়, নন্দলাল বসু, এম এ আর চুগতাই প্রমুখের চিত্রকর্ম ছিল। ভবন রাজপথের শেষ প্রান্তে, ইন্ডিয়া গেটের চারপাশের কেন্দ্রীয় ষড়ভুজাকৃতির অংশে অবস্থিত এই ভবনটি ছিল জয়পুরের মহারাজার প্রাক্তন আবাসিক প্রাসাদ, তাই একে জয়পুর হাউস বলা হয়। লুটিয়েন্সের দিল্লি নির্মাণের পর স্যার আর্থার ব্লমফিল্ডের নকশায় ১৯৩৬ সালে কেন্দ্রীয় গম্বুজবিশিষ্ট প্রজাপতি আকৃতির এই ভবনটি নির্মিত হয়। ইন্ডিয়া গেটের চারপাশের কেন্দ্রীয় ষড়ভুজ, যেখানে প্রধান দেশীয় রাজ্যগুলির ভবনগুলি অবস্থিত ছিল, সেটির নকশা করেছিলেন স্যার এডউইন লুটিয়েন্স । দেবীপ্রসাদ রায়চৌধুরী, রামকিঙ্কর বেইজ, শঙ্খ চৌধুরী, ধনরাজ ভগৎ এবং সর্বরী রায় চৌধুরীর মতো ৩১ জন শিল্পীর তৈরি ৬৫টি ভারতীয় ভাস্কর্য নিয়ে জয়পুর হাউসের পাঁচটি কক্ষে একটি প্রদর্শনীর মাধ্যমে চিত্রশালাটির উদ্বোধন করা হয়। এই অনুষ্ঠানটির আয়োজন করেছিলেন হারমান গোয়েৎস। জাদুঘরটি প্রতিষ্ঠার মূল লক্ষ্য ছিল ১৮৫০ সাল থেকে বর্তমান পর্যন্ত শিল্পকর্ম, প্রধানত চিত্রকর্ম, ভাস্কর্য ও গ্রাফিক্স এবং পরবর্তীতে ফটোগ্রাফ সংগ্রহ ও সংরক্ষণ করা। প্রশাসন মহাপরিচালক শ্রী অদ্বৈত গদানায়ক, ডিসেম্বর ২০১৬-ডিসেম্বর ২০২২ সঞ্জীব কিশোর গৌতম, ডিসেম্বর ২০২৩–বর্তমান পরিচালক হারমান গোয়েটজ, ১৯৫৪–১৯৫৬ মুকুল দে, ১৯৫৬–১৯৫৮ প্রদোষ দাশগুপ্ত, ১৯৫৮-১৯৭০ বি বি লাল, ১৯৭০–১৯৭১ লক্ষ্মী প্রসাদ সিহারে, ১৯৭১–১৯৮৪ আনিস ফারুকী, ১৯৮৫-১৯৯৪ অঞ্জলি সেন, ১৯৯৪–২০০০ মুক্তা নিধি সমনোত্র, এপ্রিল ২০০০-ডিসেম্বর ২০০০ কে এন শ্রীবাস্তব, জানুয়ারি ২০০১–মার্চ ২০০১ রাজীব লোচন, ২০০১–২০১৬ রিতু শর্মা, আগস্ট ২০১৮– ২০১৯ তেমসুনারো ত্রিপাঠি, আগস্ট ২০২১–জানুয়ারি ২০২৪ পূজা হালি, জুন ২০২৪–বর্তমান সংগ্রহ এনজিএমএ এর আঞ্চলিক কেন্দ্রগুলির সংগ্রহশালায় মোট প্রায় ১৭,০০০ শিল্পবস্তু রয়েছে — মূলত ভারতীয় শিল্পীদের আঁকা ছবি, ভাস্কর্য, প্রিন্ট, ফটোগ্রাফ এবং ইনস্টলেশন, যা বছরের পর বছর ধরে উপহার, ক্রয় এবং স্থায়ী ঋণের মাধ্যমে এখানে এসেছে। এতে ভারত ও অন্যান্য দেশের প্রায় ২০০০ শিল্পীর কাজ অন্তর্ভুক্ত রয়েছে। এনজিএমএ গঠনের আগেকার আধুনিক শিল্পকলার সংগ্রহ অমৃতা শের-গিলের চিত্রকর্ম ক্রয়ের মাধ্যমে এনজিএমএ আধুনিক শিল্পকর্মের সংগ্রহ শুরু করে। এনজিএমএকে হস্তান্তর করা ১৬১টি চিত্রকর্মের মধ্যে শের-গিল ও রবীন্দ্রনাথ ঠাকুরের ছবিই ছিল জাদুঘরটির মোট সংগ্রহের অর্ধেকেরও বেশি। ৩৩টি চিত্রকর্ম সরকার ইগানের কাছ থেকে ক্রয় করেছে এবং শের-গিলের বাবা উমরাও সিং দান করেছেন ৩৩টি চিত্রকর্ম। উমরাও সিং চিত্রকর্মগুলো সরকারকে এই শর্তে প্রদান করেছিলেন যে, সরকারকে তার স্বামীর কাজও ক্রয় করতে হবে: “এগুলো তার আগের কাজগুলোর পাশাপাশি তার শিল্প ও প্রতিভার বিকাশ প্রদর্শন করে… কিন্তু তার পরের কাজগুলো যদি আমাদের দেশ গ্রহণই না করে, তাহলে সেই পুরোনো ধাঁচের কাজ, যার তিনি নিজেই কদর করতেন না, তা দিয়ে কী লাভ হবে।” নেহেরু ডক্টর ইগানকে অনুরোধকৃত ৫০,০০০ টাকা দেওয়ার প্রতিশ্রুতি দিয়ে বিষয়টি সমাধান করার সিদ্ধান্ত নিয়েছিলেন। জাতীয় জাদুঘরের তহবিল থেকে অমৃতা শের-গিল সংগ্রহটি অধিগ্রহণের জন্য অর্থ নেওয়া হয়েছিল, যা হয়ে ওঠে আধুনিক শিল্পের রাষ্ট্রীয় সংগ্রহশালা তৈরির প্রথম পদক্ষেপ। ১৯৫০ থেকে ১৯৫৪ সালের মধ্যে শিল্পী অবনীন্দ্রনাথ ঠাকুরের সমসংখ্যক শিল্পকর্ম অধিগ্রহণ করা হয়েছিল। আব্দুর রহমান চুগতাইয়ের দশটি চিত্রকর্ম এবং যামিনী রায় ও নন্দলাল বসুর আটটি করে চিত্রকর্ম এখানে আনা হয়। ১৯৫৩ সালে অমৃতা'র শিল্পকর্মের পাশাপাশি অবনীন্দ্রনাথ ঠাকুরের আঁকা ৬৬টি চিত্র, স্কেচ ও অঙ্কনের একটি সংগ্রহ সরকারকে ক্রয়ের জন্য প্রস্তাব করা হয়েছিল। অবনীন্দ্রনাথের বোন প্রতিমা ঠাকুর ৩০,০০০ টাকার বিনিময়ে ৬৬টি চিত্রকর্ম সরকারকে দিয়ে দেন। চিত্রকর্মগুলো মধ্য এশীয় পুরাকীর্তি জাদুঘরে রাখা হতো এবং মাঝেমধ্যে সংসদ ভবনে ইউনেস্কোর বৈঠকে প্রদর্শন করা হতো। অবশেষে ১৯৫৪ সালের ২৯শে মার্চ, সরকারি প্রশাসন এবং তৎকালীন শিক্ষা মন্ত্রণালয়ের সচিব ডঃ হুমায়ুন কবিরের উদ্বোধনী অনুষ্ঠানের মাধ্যমে জয়পুর হাউসে এনজিএমএ খোলা হয়। চিত্রকর্ম এনজিএমএ সংগ্রহের বিশেষত্ব হল আধুনিক ভারতীয় শিল্পের বিবর্তনের প্রতিনিধিত্ব। গ্যালারিতে টমাস ড্যানিয়েল, রাজা রবিবর্মা, অবনীন্দ্রনাথ ঠাকুর, রবীন্দ্রনাথ ঠাকুর, রাজকুমার সঙ্গওয়ান, নন্দলাল বসু, যামিনী রায়, অমৃতা শের-গিল, উপেন্দ্র মহারথী এবং আরও অনেক শিল্পীর চিত্রকর্ম রয়েছে। সর্বপ্রাচীনতম হলো ভারতীয় ক্ষুদ্রচিত্রের দেশীয় ধারাগুলো: প্রাণবন্ত কোম্পানি, কালীঘাট এবং তাঞ্জোর চিত্রকলা ধারা । অ্যাকাডেমিক রিয়ালিস্ট, রাজা রবিবর্মা এবং ব্রিটিশ আর্ট স্কুলে প্রশিক্ষিত এম এফ পিথাওয়ালা, পেস্টনজি বোমনজি, হেমেন্দ্রনাথ মজুমদার প্রমুখের অবদান এখানে উল্লেখযোগ্য।আধুনিক ভারতীয় শিল্পের পরবর্তী গুরুত্বপূর্ণ পর্যায়, বেঙ্গল স্কুল, যা অ্যাকাডেমিক বাস্তববাদীদের মূল্যবোধের বিরোধিতা করেছিল, তার শক্তিশালী প্রতিনিধিত্ব করেন অবনীন্দ্রনাথ ঠাকুর এবং তার অনুসারী এম আর চুগতাই, ক্ষিতীন্দ্র মজুমদার ও অন্যান্যরা। শান্তিনিকেতন আন্দোলন পরিবেশকে উদযাপনের মাধ্যমে নতুন নান্দনিক মাত্রা অন্বেষণ করেছিল এবং এর প্রবক্তারা হলেন নন্দলাল বসু, রামকিঙ্কর বেইজ ও বিনোদ বিহারী মুখোপাধ্যায় ।শান্তিনেকেতনী ধারার সমৃদ্ধির সময়েই ১৯২০-এর দশকের মাঝামাঝি এবং ১৯৩০-এর দশকে আধুনিকতাবাদের চারটি স্বতন্ত্র ও মৌলিক রূপের উদ্ভব ঘটে। তারা হলেন গগনেন্দ্রনাথ ঠাকুর, রবীন্দ্রনাথ ঠাকুর, অমৃতা শের-গিল এবং যামিনী রায়।এনজিএমএ-তে এই শিল্পীদের সৃষ্টিকর্মের বিশাল সংগ্রহ রয়েছে।১৯৪০-এর দশক থেকে প্রধান শহরগুলোতে ভিন্ন ভিন্ন শিল্পী গোষ্ঠীর আবির্ভাব ঘটে। মকবুল ফিদা হুসেন, কে এইচ আরা, এফ এন সুজা, এস এইচ রাজাকে নিয়ে গঠিত মুম্বাইয়ের প্রগতিশীল শিল্পী গোষ্ঠী এবং পরিতোষ সেন, গোপাল ঘোষও প্রদোষ দাস গুপ্তকে নিয়ে গঠিত কলকাতা গোষ্ঠী সেই সময়ের শিল্পজগতকে প্রাণবন্ত করে তোলার ক্ষেত্রে গুরুত্বপূর্ণ ভূমিকা পালন করেছিল।দলবদ্ধ কার্যকলাপের চেতনায় উদ্বুদ্ধ হয়ে কেসিএস পানিকর, এস জি বাসুদেব, ভি বিশ্বনাধন এবং কে. রামানুজন চেন্নাইয়ের নিকটবর্তী চোলামণ্ডলে এক মনোরম শিল্পী-আশ্রম প্রতিষ্ঠা করেন। ১৯৫০ ও ১৯৬০-এর দশকের শিল্পকলায় ভারতীয় বিমূর্ত শিল্পের উত্থান ঘটে এবং আন্তর্জাতিক আধুনিকতাবাদ ও ঐতিহ্যগত মূলের মধ্যে দোদুল্যমানতা দেখা যায়। এনজিএমএ সংগ্রহে বীরেন দে, জিআর সন্তোষ, বাসুদেব গাইতোন্ডে, তায়েব মেহতা, সতীশ গুজরাল, আকবর পদমসি, এনএস বেন্দ্রে, কেকে হেব্বার, শৈলজ মুখোপাধ্যায়, কৃষেন খান্না এবং রাম কুমারের শিল্পকর্মে এসময়কার নতুন শৈল্পিক অভিব্যক্তি উপস্থাপিত হয়েছে। এনজিএমএ-তে কে. জি. সুব্রামনিয়ান, জে. স্বামীনাথন, অচ্যুতন রামচন্দ্রন নায়ার এবং অন্যদের কিছু সেরা কাজও রয়েছে। এছাড়াও এমন কিছু প্রতিনিধিত্বমূলক শিল্পীর সংগ্রহ রয়েছে, যারা ১৯৬০ ও ১৯৭০-এর দশকে অভিব্যক্তিবাদ, পরাবাস্তববাদ, কল্পনাবিলাস এবং পপ আর্ট নিয়ে কাজ করেছিলেন। অন্যান্য বিশিষ্ট শিল্পীদের মধ্যে গণেশ পাইন, ভুপেন খখর, গুলাম মোহাম্মদ শেখ, প্রভাকর বারওয়ে, অর্পিতা সিং, রামেশ্বর ব্রুটা, যোগেন চৌধুরী, বিকাশ ভট্টাচার্য, নলিনী মালানি, ভিভান সুন্দরম, পরমজিৎ সিং প্রমুখ এই সংগ্রহের অংশ। জয়শ্রী চক্রবর্তী, অতুল দোদিয়া, জিতিশ কল্লাট, আনজু দোদিয়া, চিত্রভানু মজুমদার, সুবোধ গুপ্ত, পুষ্পমালা এন. এবং রিয়াস কমুর মতো সমসাময়িকদের কাজও এখানে রয়েছে। আধুনিক ভারতীয় শিল্পকলায় ছাপচিত্র একটি শক্তিশালী ধারা হিসেবে বিদ্যমান। এই জাদুঘরে কৃষ্ণ রেড্ডি, জ্যোতি ভট্ট, সোমনাথ হোড়, অনুপম সুদ এবং লক্ষ্ম গৌড়ের মতো শিল্পীদের গ্রাফিক প্রিন্টের সংগ্রহ রয়েছে। ভাস্কর্য এনজিএমএ-তে দেবীপ্রসাদ রায়চৌধুরী, চিন্তামণি কর এবং রামকিঙ্কর বেইজের মতো ভাস্করদের আধুনিক ভাস্কর্যের সংগ্রহ রয়েছে। এনজিএমএ-র কাছে দেশের প্রধান ভাস্করদের কাজের সমৃদ্ধ এবং বৈচিত্র্যময় সংগ্রহ রয়েছে যার মধ্যে প্রদোষ দাস গুপ্ত, ডি.পি. রায় চৌধুরী, রামকিঙ্কর বেইজ, শঙ্কু চৌধুরী, মীরা মুখার্জি, অমরনাথ সেহগাল, পিলু পোচখানওয়ালা, এ. দ্যাভিয়েরওয়ালা, মহেন্দ্র পান্ডে, নাগজী প্যাটেল, বালবীর কাট, লতিকা কাট, পি.ভি. জানকিরাম, নন্দগোপাল, এবং পরবর্তীকালে হিম্মত শাহ, মদন লাল, মৃণালিনী মুখার্জি, সুদর্শন শেঠি, সুবোধ গুপ্ত, পৃথপাল সিং লাদি, এবং কার্লো আন্তাও উল্লেখযোগ্য। ভাস্কর্যে উল্লেখযোগ্য অবদান রেখেছেন এমন চিত্রশিল্পীদের, যেমন কে জি সুব্রামনিয়ান এবং সতীশ গুজরাল প্রমুখের শিল্পকর্ম এনজিএমএ সংগ্রহ করেছে। ফটোগ্রাফি এনজিএমএ-তে ভারতীয় ফটোগ্রাফির অন্যতম পথিকৃৎ লালা দীন দয়ালের তোলা ছবির বিশাল সংগ্রহ রয়েছে। এনজিএমএ ১৯৭০-এর দশকের শেষের দিকে শিল্প মাধ্যম হিসেবে ফটোগ্রাফ সংগ্রহ শুরু করে। সংগ্রহটি ছোট হলেও বিশিষ্ট।বিংশ শতাব্দীর প্রথম দিকের হায়দ্রাবাদের রাজকীয় জীবন নিয়ে রাজা দীন দয়ালের তোলা ছবিগুলো এখানকার অমূল্য সম্পদ। তেমনি রঘু রাইয়ের তোলা সমসাময়িক ভারতের আলোকচিত্র, এবং নিমাই ঘোষ ও দয়ানিতা সিংয়ের আধুনিক চলচ্চিত্র। এই সংগ্রহে পিটার লুবার্দা, কোজো মিও, জ্যাকব এপস্টাইন, জর্জিও দে কিরিকো, সোনিয়া দেলনে, আন্তোনি তাপিয়েস, রবার্ট রাউশেনবার্গ, সে ডুক লি, ডিসি ডাজা, জর্জ কিট এবং ফ্রেড থিলারের মতো আন্তর্জাতিক আধুনিক শিল্পীদের ভাস্কর্য, গ্রাফিক্স এবং চিত্রকর্মও রয়েছে। চিত্রশালা প্রদর্শনীর ইতিহাস "শাশ্বত মহারথী"- ১৭ সেপ্টেম্বর ২০১৯, ন্যাশনাল গ্যালারি অফ মডার্ন আর্ট, জয়পুর হাউস, নয়াদিল্লি নয়াদিল্লির এনজিএমএতে "ওয়ান শাইনি ডে"। ১৪ আগস্ট ২০১৯ থেকে ২৮ অক্টোবর ২০১৯ পর্যন্ত। "অস্তিত্ব" - প্রভাকর বরওয়ের সারমর্ম, এনজিএমএ, নয়াদিল্লি, ১৩ জুন থেকে ২৮ জুলাই ২০১৯ পর্যন্ত "ডান্ডি যাত্রা"। ২৯ ডিসেম্বর ২০১৮ থেকে ৩০ জুন ২০১৯ পর্যন্ত "রূপান্তর" নয়াদিল্লির এনজিএমএর সংরক্ষিত সংগ্রহ থেকে দুর্লভ ও অদেখা শিল্পকর্ম প্রদর্শন। ২ নভেম্বর ২০১৮ থেকে ১৪ মে ২০১৯ পর্যন্ত। "চেহরে: পুনর্গঠিত স্থায়ী শাখা, যেখানে সংরক্ষিত সংগ্রহ থেকে দুর্লভ ও অদেখা অমূল্য শিল্পকর্ম প্রদর্শিত হচ্ছে", ৮ অক্টোবর ২০১৮ থেকে রবীন্দ্রনাথ ঠাকুরের ১৫৭তম জন্মবার্ষিকী উপলক্ষে 'গুরুদেব' প্রদর্শনী, ৭ মে থেকে ৪ সেপ্টেম্বর ২০১৮ পর্যন্ত। ন্যাশনাল গ্যালারি অব অস্ট্রেলিয়া থেকে " ইন্ডিজেনাস অস্ট্রেলিয়া" প্রদর্শনী ১৫ জুন ২০১৮ থেকে। "নৈমিষা সামার আর্ট প্রোগ্রাম ২০১৮" "ভূমির শেষ প্রান্ত পর্যন্ত" - ইসরায়েলের সমসাময়িক শিল্পকলা, ২৮ এপ্রিল ২০১৮। ফার্স্ট প্রিন্ট বাইনিয়াল ইন্ডিয়া ২০১৮-এর অংশ হিসেবে "ভারতের বিশিষ্ট মুদ্রণশিল্পীগণ"। ২৭ মার্চ থেকে ২২ এপ্রিল ২০১৮ পর্যন্ত "খাঁচামুক্ত পাখিদের গান" ৮ মার্চ ২০১৮ তারিখে উদ্বোধন করা হয়েছে "অ্যানজ্যাক শতবার্ষিকী প্রিন্ট পোর্টফোলিও" ১১ মার্চ ২০১৮ তারিখে উদ্বোধন করা হয়েছে "কোডিসি... কোডিসি অ্যা ট্র্যাট্টি.. ফন্টে" প্রদর্শনীটি ১৫ মার্চ ২০১৮-এ শুরু হয়েছিল "ধ্বনি সে শব্দ ঔর চিহ্ন" প্রদর্শনীটি সোমবার, ১৬ অক্টোবর ২০১৭ তারিখে উদ্বোধন করা হয় "অপেরা অমনিয়া" রাফায়েলোর উপর ডিজিটাল প্রদর্শনী। ৮ ফেব্রুয়ারি থেকে ৪ মার্চ ২০১৮ পর্যন্ত "অমৃতা শের-গিল - প্রথম ভারতীয় মহিলা আধুনিকতাবাদীর গল্প"। ১১ মার্চ ২০১৮ পর্যন্ত প্রদর্শিত হয়। ধনরাজ ভগতের শতবর্ষ উদযাপন: "শারীরিক থেকে আধ্যাত্মিক যাত্রা"। ২০ ডিসেম্বর ২০১৭ থেকে ২৮ ফেব্রুয়ারি ২০১৮ পর্যন্ত ১৯৮৫ সাল থেকে এনজিএমএ-এর প্রদর্শনীর তালিকা "৭০-এর দশকের ফেডারেল রিপাবলিক অফ জার্মানির গ্রাফিক্স", ১৯৮৫। "হেনরি মুর: ভাস্কর্য, অঙ্কন ও গ্রাফিক্স", ১ অক্টোবর থেকে ১৫ নভেম্বর ১৯৮৭ পর্যন্ত। ২ থেকে ২৯ মার্চ ১৯৮৭ পর্যন্ত "আন্তর্জাতিক নারী দিবস উদযাপনে ভারতীয় নারী ভাস্করদের" প্রদর্শনী "থ্রেশহোল্ডস: সমসাময়িক ফরাসি শিল্পকলা", ১৯৯৫। "আত্মা ও বিশ্ব: ভারতীয় নারী শিল্পীদের প্রদর্শনী", ৫ থেকে ৩০ এপ্রিল ১৯৯৭। "ন্যাশনাল আর্ট গ্যালারি অফ মডার্ন আর্ট, নিউ দিল্লি-র সংগ্রহ থেকে ভারতীয় সমসাময়িক শিল্পকলা।" ন্যাশনাল আর্ট গ্যালারি, কলম্বো, ১০ থেকে ২০ আগস্ট ১৯৯৮। "ভারত: স্বাধীনতার উদযাপন ১৯৪৭ থেকে ১৯৯৭", ফিলাডেলফিয়া মিউজিয়াম অফ আর্ট থেকে সংগৃহীত আলোকচিত্রের প্রদর্শনী , ২৬ মার্চ থেকে ২৬ এপ্রিল ১৯৯৮ পর্যন্ত "কোরিয়ার সমসাময়িক শিল্পকলা" প্রদর্শনী, ১৯৯৯। "সংলাপ – ভারতীয় শিল্পে মিথস্ক্রিয়া" প্রথম পর্ব, ১৮৫০ সাল থেকে পরবর্তী সময়, ১৪ জুলাই ২০০১ থেকে ৩১ ডিসেম্বর ২০০১ পর্যন্ত। "চিত্ররূপী রূপান্তর", ৮ থেকে ১৯ জানুয়ারি ২০০৩। কুয়ালালামপুর, মালয়েশিয়া ৫ ডিসেম্বর ২০০৩ থেকে ৪ জানুয়ারী ২০০৪। "ইকুও হিরায়ামা প্রদর্শনী: প্রাচ্য ও পাশ্চাত্যের সাংস্কৃতিক বিনিময়", ২৮ ফেব্রুয়ারি থেকে ৯ মার্চ ২০০৩ "সত্যজিৎ রায়: চিত্রনাট্য থেকে পর্দায়, নিমাই ঘোষের তোলা আলোকচিত্রের সংকলন", ২০০৩। "চীনের সমসাময়িক তৈলচিত্র", সাংস্কৃতিক বিনিময় কর্মসূচির অধীনে আয়োজিত, ১৭ ফেব্রুয়ারি থেকে ৭ মার্চ ২০০৪। "ভিজ্যুয়াল ট্রাজেক্টোরিস - আর্ট ফ্রম ইন্ডিয়া" ইজিকো সাউথ আফ্রিকান, ন্যাশনাল গ্যালারি, কেপটাউন: ২৬ এপ্রিল থেকে ৪ জুন ২০০৬। "ভ্যানিশিং পয়েন্টস" প্রদর্শনী, ১২ অক্টোবর থেকে ১১ নভেম্বর ২০০৭ পর্যন্ত "মুখে আঁচড়: ইজিকো থেকে সংগৃহীত দক্ষিণ আফ্রিকার শিল্পকর্মে প্রাচীনত্ব ও সমসাময়িকতা", কেপটাউন জাদুঘর, ৮ থেকে ৩০ ডিসেম্বর ২০০৮। "বহু গিঁটের এক দীর্ঘ কাহিনী: জার্মানিতে ফ্লাক্সাস ১৯৬২ থেকে ১৯৯৪", ১৬ মে থেকে ৪ জুন ২০০৮ পর্যন্ত। ভারতের ছন্দ : নন্দলাল বসুর শিল্পকর্ম (১৮৮২ থেকে ১৯৬৬)"। সান ডিয়েগো মিউজিয়াম অফ মডার্ন আর্ট, সান ডিয়েগো, ২৩ ফেব্রুয়ারি থেকে ১৮ মে ২০০৯ পর্যন্ত ফিলাডেলফিয়া মিউজিয়াম অফ আর্ট। ফিলাডেলফিয়া, মার্কিন যুক্তরাষ্ট্র, ২৬ জুন ২০০৮ থেকে ৩১ আগস্ট ২০০৮ পর্যন্ত। ন্যাশনাল গ্যালারি অফ মডার্ন আর্ট, নয়াদিল্লি, ১৯ জানুয়ারী ২০০৯ থেকে "ভারতে আধুনিকতার ঊষালগ্নে: ন্যাশনাল গ্যালারি অফ মডার্ন আর্ট-এর সংগ্রহ থেকে কোম্পানি চিত্রকর্ম", নয়াদিল্লি, ১২ থেকে ২৯ মার্চ ২০০৯। "অনিশ কাপুর" প্রদর্শনী, ২৭ নভেম্বর ২০১০ থেকে ২৭ ফেব্রুয়ারি ২০১১ পর্যন্ত সাবিনা গাদিহোকের সম্পাদনায় ২৭ আগস্ট থেকে ৩১ অক্টোবর ২০১০ পর্যন্ত "হোমাই ভ্যারাওয়ালা: এ রেট্রোস্পেক্টিভ"। "নিকোলাস রোয়েরিখ: এক চিরন্তন অনুসন্ধান" প্রদর্শনী, ১৩ মার্চ ২০১০ থেকে ১১ এপ্রিল ২০১০ পর্যন্ত "ভুটান – ইতিহাসের দৃষ্টিতে" প্রদর্শনী, ২৪ ডিসেম্বর ২০০৯ থেকে ৩১ জানুয়ারি ২০১০ পর্যন্ত। "ইন দ্য সিডস অফ টাইম" প্রদর্শনী, ১৯ জানুয়ারি ২০০৯ থেকে আরও দেখুন কলকাতা মিউজিয়াম অব মডার্ন আর্ট জাতীয় চিত্রশালার তালিকা তথ্যসূত্র বহিঃসংযোগ এনজিএমএ সরকারি ওয়েবসাইট (ফ্ল্যাশ প্রয়োজন) পরিবর্ত (ফ্ল্যাশ প্রয়োজন নেই) গুগল চিত্রকলা ও সংস্কৃতির সৌজন্যে এনজিএমএতে ভার্চুয়াল ভ্রমণ উইকিমিডিয়া কমন্সে জাতীয় আধুনিক শিল্পকলা চিত্রশালা সম্পর্কিত মিডিয়া দেখুন।